Gwallt yn y Gwynt

Yn dilyn llwyddiant y "sioe bop" Sachlïain a Lludw ym 1971, aeth Cwmni Theatr Cymru ati i greu ail sioe sef Gwallt yn y Gwynt ar gyfer Eisteddfod Genedlaethol Cymru Hwlffordd ym 1972

Un sy'n hel atgofion am y sioe yw'r actor Mici Plwm yn ei hunangofiant. Roedd Mici ar y pryd yn amlwg iawn fel 'DJ' (troellwr disgiau) felly yn gyfarwydd iawn â sîn roc y cyfnod: "...roedd Wilbert [Lloyd Roberts] â'i glust ar y ddaear hefyd. Yn cydfynd â llwyddiant y disco yn Steddfod Bangor ac un arall wythnos yn ddiweddarach yng Nghorwen, fe aeth o ymlaen i drefnu Sachliain a Lludw ac fe agorodd yn y Coleg Technegol - sioe lwyfan anhygoel gyda Meic Stevens a Heather Jones ynghyd â'r defnydd o oleuadau. Y flwyddyn wedyn, yn Steddfod Hwlffordd, fe gynhyrchodd y Cwmni Theatr sioe arall i bobol ifanc, Gwallt yn y Gwynt. Cefais wahoddiad gan Wilbert i fynd i lawr i agor y sioe honno, a gâi ei chyfarwyddo gan Lyn T. Jones." 

"Yno hefyd, gyda llaw, yn Hwlffordd y penderfynodd Y Tebot Piws roi'r ffidil yn y to gan gyhoeddi o'r llwyfan eu bod nhw'n canu am y tro olaf. Roedd yna lawer yn teimlo'n ddiflas y noson honno [...] Hwn oedd adeg gwir dwf y byd pop Cymraeg. Roedd y peth yn tyfu ac yn tyfu. [Recordiau] Sain yn rhyddhau recordiau, a chyngherddau mawr yma ac acw," ychwanegodd Mici Plwm.

 Oriel 

 Cyfeiriadau 

Categori:Sioeau cerdd 1972
Categori:Theatr Gymraeg y 1970au